ലോക തണ്ണീർത്തട ദിനം

എല്ലാ വർഷവും ഫെബ്രുവരി 2 ലോക തണ്ണീർത്തട ദിനമായി ആചരിക്കുന്നുhttp://www.ramsar.org/cda/ramsar/display/main/main.jsp?zn=ramsar&cp=1-63-78_4000_0__.  1971 ഫെബ്രുവരി 2 ന് ഇറാനിലെ കാസ്പിയൻ കടൽത്തീരത്തിലെ  റാംസർ നഗരത്തിൽ വച്ച് ലോക തണ്ണീർത്തട ഉടമ്പടി ഒപ്പു വെക്കുകയുണ്ടായി. ഈ ദിവസത്തിന്റെ ഓർമ്മ നിലനിർത്താനും തണ്ണീർത്തടങ്ങൾ സംരക്ഷിക്കേണ്ടതിന്റെ ആവശ്യകതയെക്കുറിച്ച് ജനങ്ങളിൽ അവബോധം സൃഷ്ടിക്കാനും 1997 ഫെബ്രുവരി 2 മുതലാണ് ആഗോളതലത്തിൽ തണ്ണീർത്തടദിനമായി ആചരിക്കാൻ തുടങ്ങിയത്. ഈ ദിവസം നടക്കുന്ന വിവിധ പരിപാടികളിലൂടെ സാധാരണ ജനങ്ങളുടെ ഇടയിൽ തണ്ണീർത്തടങ്ങളുടെ പ്രത്യേകതകളും പ്രാധാന്യവും ഓർമ്മപ്പെടുത്തുക കൂടിയാണ് ഈ ദിനാചരണത്തിന്റെ ലക്ഷ്യം. ഇന്ത്യയിൽ
2011 ലെ വിഷയം 
2011 ഫെബ്രുവരിയിൽ റാംസർ ഉടമ്പടിയുടെ നാല്പതാം വാർഷികം ആഘോഷിച്ചിരുന്നുhttp://www.ramsar.org/cda/en/ramsar-activities-40ramsar/main/ramsar/1-63-443_4000_0__. ഇതേവർഷം ലോകവനവർഷമായി ആചരിച്ചതിന്റെ സാഹചര്യത്തിൽ 2011-ലെ  ലോക തണ്ണീർത്തടദിനത്തിന്റെ വിഷയം നീർത്തടങ്ങളും വനങ്ങളും (Wetlands & Forests) എന്നതായിരുന്നു.

2012 ലെ വിഷയം 
നീർത്തടങ്ങളും വിനോദസഞ്ചാരവും  (Wetlands and Tourism) എന്നതാണ്  2012-ലെ ലോകതണ്ണീർത്തട ദിന വിഷയം.http://www.ramsar.org/cda/ramsar/display/main/main.jsp?zn=ramsar&cp=1-63-78_4000_0__


ഇന്ത്യയിൽ
റാംസർ ഉടമ്പടിയിലെ അംഗമായ ഒരു രാജ്യമാണ് ഇന്ത്യ. രാജ്യത്ത് ഈ ഉടമ്പടി പ്രകാരം മൊത്തം 677,131 ഹെക്ടർ വിസ്തൃതിയിൽ 25 തണ്ണീർത്തടങ്ങളെ റാംസർ സൈറ്റുകളായി പരിഗണിച്ചിട്ടുണ്ട്. ഇന്ത്യയിലെ തണ്ണീർത്തടങ്ങളുടെ സംരക്ഷണവും നിലനിൽപ്പും ഉറപ്പുവരുത്തുവാനുള്ള പൂർണ്ണ ഉത്തരവാദിത്തം കേന്ദ്ര വനം-പരിസ്ഥിതി മന്ത്രാലയത്തിനാണ്. 115 നീർത്തടങ്ങളെയാണ് ഇന്ത്യയിൽ ഇതു വരെ പരിപാലനത്തിനായി പരിഗണിച്ചിട്ടുള്ളത്. രാജ്യത്ത് ഭീഷണി നേരിടുന്ന മറ്റു തണ്ണീർത്തടങ്ങളെ സംരക്ഷിക്കുവാനായി സംരക്ഷണവും-പരിപാലനവും എന്ന നിയമാവലിക്ക് 2010-ൽ വനം-പരിസ്ഥിതി മന്ത്രാലയം രൂപം കൊടുത്തിരുന്നു.

കേരളത്തിലെ അംഗീകൃത തണ്ണീർത്തടങ്ങൾ
 അഷ്ടമുടി കായൽ
 ശാസ്താംകോട്ട കായൽ
 വേമ്പനാട് - കോൾ നിലങ്ങൾ

ഇതും കാണുക 
 തണ്ണീർത്തടം

അവലംബം

 envfor.nic.in pdf file

പുറത്തേക്കുള്ള കണ്ണികൾ
 ഔദ്യോഗിക വെബ്‌സൈറ്റ്
 http://www.wetlandsofindia.org/# 
 തണ്ണീർത്തട ദിന ഉടമ്പടിയുടെ നാല്പതാം വാർഷികത്തിൽ പുറത്തിറക്കിയ യൂ ട്യൂബ് വീഡിയോ

വർഗ്ഗം:വിശേഷദിനങ്ങൾ
വർഗ്ഗം:ഫെബ്രുവരി 2